32002L0005
L 034/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 2002/5/ЕО НА КОМИСИЯТА
от 30 януари 2002 година
за изменение на приложение II към Директива 90/642/ЕИО на Съвета относно определянето на максимални количества на остатъци от пестициди във и върху някои продукти от растителен произход, включително плодове и зеленчуци
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/642/ЕИО на Съвета от 27 ноември 1990 г. относно определянето на максимални количества на остатъци от пестициди във и върху някои продукти от растителен произход, включително плодове и зеленчуци (1), последно изменена с Директива 2001/57/ЕО на Комисията (2), и по-специално член 7 от нея,
като има предвид, че:
(1)
За зърнените култури и продуктите от растителен произход, включително плодовете и зеленчуците, съдържанията на остатъци отразяват използването на минималните количества пестициди, необходими за осигуряване на ефикасна защита на растенията, прилагани така че количеството остатъци да бъде възможно най-малко и токсикологично приемливо, именно с оглед опазването на околната среда и защитата на потребителите по отношение на преценяването на допустима дневна доза (ДДД). Максималните съдържания на остатъци (МСО) за Общността представляват горната граница на количествата от тези остатъци, които могат да се намерят в продуктите, когато производителите са спазили добрите земеделски практики.
(2)
МСО от пестициди трябва постоянно да бъдат преразглеждани и могат да бъдат променяни, за да се вземат предвид нови информации и данни. Те се определят на прага на откриване, когато разрешените употреби на продукти за растителна защита не дават съдържания на остатъци от пестициди, които могат да бъдат открити във или върху храните или когато употребите, разрешени от държавите-членки, водещи до наличието на остатъци във или върху храните, които могат да бъдат пуснати в продажба на пазара на Общността, не са подкрепени с необходимите данни.
(3)
След публикуването на Директива 2000/42/ЕО (3), на Комисията бе поискано от Комисията, на базата на допълнителни данни, да се преразгледат нивата на МСО от ламбда-цихалотрин и амитраз, фиксирани за някои хранителни продукти съгласно тази директива. Прилаганията на продукти и отнасящите се за тях данни бяха преразгледани и за някои комбинации данните бяха недостатъчни, за да се оправдае определянето на МСО над прага на откриване. За други комбинации наличните информации продължават да са недостатъчни и е уместно да се установят МСО на прага на откриване. За трети комбинации наличните информации са достатъчни, за да се докаже, че определянето на МСО над прага на откриване рискува да доведе до силно или хронично излагане на потребителя на действието на тези остатъци, което е недопустимо. В тези случаи е уместно да се запазят МСО на прага на откриване.
(4)
Информациите за новите или променените употреби на циперметрина при аспержите, на етефона при ананаса, на фенбутатиноксида при чушките, на металаксила при пролетния лук, на ацефата при прасковите и на хлороталонила при целината бяха изпратени на Комисията и бяха преценени. В светлината на тези информации, уместно е да се променят посочените МСО в приложението на директивата.
(5)
Излагането на потребителите през целия им живот на всеки един от изброените в настоящата директива пестициди посредством хранителните продукти беше преценено съгласно прилаганите в Европейския съюз процедури и практики, като се имат предвид насоките публикувани от Световната здравна организация (4), и беше изчислено, че МСО определени в настоящата директива не водят до надвишаване на допустимите дневни дози.
(6)
В краен случай силното излагане на потребителите на действието на тези пестициди посредством всеки един от хранителните продукти, които могат да съдържат остатъци от тези пестициди, бе преценено съгласно прилаганите в Европейския съюз процедури и практики, като се имат предвид насоките публикувани от Световната здравна организация. Беше изчислено, че максималните съдържания на остатъци, определени в настоящата директива, не водят до остри токсични действия.
(7)
Търговските партньори на Общността бяха консултирани относно съдържанията, фиксирани в настоящата директива, в рамките на Световната търговска организация и техните забележки по тези съдържания бяха взети предвид.
(8)
Становищата на научния комитет по растенията, и по-специално насоките и препоръките относно защитата на потребителите от хранителни продукти третирани с пестициди бяха взети под внимание. Визираният по-горе метод описан от Световната здравна организация, който е приложен от държавите-членки докладчици и преценен от Комисията в рамките на постоянния фитосанитарен комитет, съответства на насоките дадени от научния комитет за растенията.
(9)
Поради това Директива 90/642/ЕИО трябва да бъде променена в съответствие и измененията трябва да влязат в сила незабавно.
(10)
Предвидените в настоящата директива мерки са в съответствие със становището на Постоянния фитосанитарен комитет,
ПРИЕ НАСТОЯЩАТА ДИРЕКТИВА:
Член 1
Максималните количества на остатъци, фигуриращи в приложението към настоящата директива заместват тези, които са изброени в приложение II към Директива 90/642/ЕИО за разглежданите пестициди.
Член 2
За комбинациите пестицид/продукт фигуриращи в настоящата разпоредба, максималните количества на остатъци, които са дадени в приложение II към Директива 90/642/ЕИО се заместват със следните количества: циперметрин при аспержите: 0,1 мг/кг; етефон при ананаса: 2 мг/кг; фенбутатиноксид при чушките: 1 мг/кг; металаксил при пролетния лук: 0,2 мг/кг; металаксил при компасните салати (цикории с широки листа) и при подправките: 1 мг/кг; хлороталонил при целината: 1 мг/кг, ацефат при „прасковите“: 0,2 мг/кг (5).
Член 3
1. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива най-късно до 31 август 2002 г.. Те незабавно информират Комисията за това.
Те прилагат тези разпоредби от 1 септември 2002 г.
2. Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваването се определят от държавите-членки.
Член 4
Настоящата директива влиза в сила ден след датата на публикуването ѝ в Официален вестник на Европейските общности.
Член 5
Адресати на настоящата директива са държавите-членки.
Съставено в Брюксел на 30 януари 2002 година.